
Munitsipaalmaa tasuta kasutusse andmine 

keskkonnaseirejaama rajamiseks
1. ASJAOLUD JA MENETLUSE KÄIK 
Keskkonnaministeerium esitas Narva Linnavolikogule ja Narva Linnavalitsusele 21.11.2007. a. kirja nr 13-2-3/15990-3. 
Ülalnimetatud kirja kohaselt, Keskkonnaministeerium (registri number 70001231, aadress Narva mnt 7 a, 15172 Tallinn) esitas taotluse alustada välisõhu kvaliteedi pidevseiret lasteaia Punamütsike territooriumil (Kreenholmi 8a, katastriüksuse tunnus 51101:005:0006, L-EST koordinaadid x 737416, y 6589415), milleks tuleb rajada keskkonnaseirejaam. 

Keskkonnaministeerium palub Narva Linnavolikogul anda Keskkonnaministeeriumi kasutusse, keskkonnaseirejaama rajamiseks, ehitise-alune maa.

2. ÕIGUSLIKUD JÄRELDUSED 
Kohaliku omavalitsuse korralduse seaduse §30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 21.06.2005 määrusega nr 20/57 kinnitatud „Linnavara eeskirja” (edaspidi Linnavara eeskiri) punkti 49 järgi antakse linnavara tähtajatult kasutusse (tähtaega ei kehtestata), kui on ilmne, et nimetatud vara võib tulevikus osutuda linnale vajalikuks muuks otstarbeks või on vajadus jätta linnale õigus leping oma äranägemisel lõpetada.

Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” (edaspidi Kasutusse andmise kord) punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub.

Kasutusse andmise korra punktide 7.2.6. ja 46.4. kohaselt linna huvidest tulenevatel juhtudel võib linnavalitsuse korraldusega linnavara kasutusse anda tasuta määramata ajaks ning avalikku enampakkumist või eelläbirääkimistega pakkumist korraldamata.
Keskkonnaseirejaama rajamiseks Narva linna omandis olevale kinnisasjale tuleb sõlmida võlaõiguslik maa tasuta kasutamise leping, millega sätestatakse keskkonnaseirejaamaa rajamise, remondi ning jaamas ja alal teostatava vaatlusega kinnisasja omanikule tekkiva kahju hüvitamise tingimused. 
Pärast nimetatud lepingu sõlmimist tekib Keskkonnaministeeriumil õigus rajada lasteasutuse Punamütsike territooriumile keskkonnaseirejaam. 
3. OTSUS

3.1. Anda tasuta, keskkonnaseirejaama rajamiseks ja ekspluateerimiseks, tähtajatult Keskkonnaministeeriumi (valitsusasutuse registrikood 70001231) kasutusse ehitusalune maa 20 m2 (külgmõõtudega: laius 5 m ja pikkus 4 m) aadressil Kreenholmi 8a, katastriüksuse tunnus 51101:005:0006 (asendiplaan lisatud), tingimusel, et vara kasutamine ei häiri kaasvaldajate eesmärgipärast tegevust ning vastab tasuta kasutuslepingus sätestatud tingimustele.

3.2. Vara tasuta kasutusse andmise eesmärgiks on riikliku keskkonnaseire toetamine välisõhu pidevseire teostamisel, keskkonda mõjutavate tegurite hindamiseks ja analüüsimiseks.

3.3. Narva Linnavalitsuse Linnavara- ja Majandusametil sõlmida Keskkonnaministeeriumiga maa tasuta kasutamise leping.
4. RAKENDUSSÄTTED 
4.1. Narva Linnavalitsuse Linnavara- ja Majandusametil teha otsus teatavaks Keskkonnaministeeriumile.
4.2. Käesolevat korraldust on võimalik vaidlustada 30 päeva jooksul haldusakti teatavaks tegemisest, esitades kaebuse Tartu Halduskohtu Jõhvi kohtumajja halduskohtumenetluse seadustikus sätestatud korras.
4.3. Korraldus jõustub seadusega sätestatud korras.

